Shirinliklardan oson voz kechishingizga yordam beradigan 5 ta usul

Agar siz shirinlikxo‘r bo‘lsangiz va shirinliklar sog‘ligingizga zarar yetkazgan bo‘lsa unda Marie Claire nashrining quyidagi maqolasi aynan siz uchun.

Balansli dieta tuzing va unga rioya qiling
Sizning dietangiz to‘liq, ya’ni tana a’zolari uchun zarur bo‘lgan barcha moddalarga boy ekaniga ishonch hosil qiling. Siz to‘g‘ri ovqatlanish rejimiga amal qilishingiz, iste’mol qilayotgan ovqatlaringizning tarkibida esa yog‘lar, oqsillar, uglevodlar yetarlicha bo‘lishi kerak. Agar siz ularning yetarli ekaniga ishonch hosil qilsangiz, ushbu moddalar ortiqcha iste'mol qilinmasa zarar keltirmaydi  va sizdan shirinlik o‘rnini bosuvchi boshqa “qo‘shimcha”ni talab qiladi.

Yetarlicha suv iching!
Ushbu usul undov belgisi bilan yozilgan, chunki u nafaqat shirinlikxo‘rlarga, balki barcha odamlarga tegishli. Ko‘proq suv iching, qancha ko‘p bo‘lsa, shuncha yaxshi. Shunday qilib, siz metabolizmni tezlashtirasiz, ochlikni sezmaysiz va shu bilan birga o‘zingizni “mazali narsa iste'mol qilish” istagidan qutqarasiz.
Ovqatlanishlar orasida uzoq tanaffuslar qilmang
Tez-tez ovqatlaning. Gap shundaki, ovqatlanish oralig‘ida uzoq vaqt tanaffus bo‘lganda, tanaga signal boradi: unga imkon qadar ko‘proq uglevodlarni, shokolad va boshqa “quvonchlarni” tezroq to‘plash kerakdek tuyuladi. Shunchaki ovqatlanishingizni tizimga soling va shunda shirinlik iste'mol qilish istagi ancha pasayganini darhol sezasiz.
Shirinliklarni yangi mevalar va quritilgan mevalar bilan almashtiring
Esingizda bo‘lsin, mevalarda tola va fruktoza bor, ular shirin, mazali bo‘lib, shokolad yoki bir bo‘lak shirinlik iste'mol qilishdan yaxshiroq. Ertalab 1-2 ta meva iste'mol qiling, lekin ko‘proq emas. Agar siz har kuni bir porsiya quritilgan mevani gazak bilan iste'mol qilsangiz, bir muncha vaqt o‘tgach, sizga nafaqat shokolad kerak emasligini, balki mevalarning juda shirin ekanligini tushunib yetasiz. Biroq quritilgan mevalarni nazoratsiz va ko‘p iste’mol qilish tanada kaloriya, uglevod miqdorini oshiradi va bu shokoladdan xavfliroq bo‘lishi mumkin.

Uyda shirinliklar pishiring
“Agar biror narsani yaxshi qilishni istasangiz, buni o‘zingiz qiling” —, deydi Ferdinand Porsche va bu ajoyib ibora bizning holatimizga tegishli. O‘z qo‘lingiz bilan pirog, tort yoki rulon tayyorlang, shunda siz kompozitsiyani yaxshilab bilib olasiz va iste’mol qilingan qo‘shimcha kaloriyalar haqida qayg‘urmaysiz.